ԱՏԽԲ կենտրոնի աշխատակիցները 2004, 2006 և 2009 թ.թ. վերապատրաստվել են ԱՄՆ Տեխասի Ա և Մ համալսարանի և Ավստրիայի Վիեննայի համալսարանի Կարիերայի կենտրոններում և ծանոթացել են աշխատանքի որոնման տեխնիկայի և կարիերայի վերաբերյալ խորհրդատվության գործընթացներին ու ստացված գիտելքիները կիրառում են գործնականում: Իր գործունեության ընթացքում ԱՏԽԲ կազմակերպել է ավելի քան 60 սեմինար-հանդիպում, որոնց մասնակցել է 1500-ից ավելի ուսանող և շրջանավարտ: Սեմինարները վարել են խորհրդատվական ընկերությունների, հասարակական կազմակերպությունների, հանրապետության առաջատար ընկերությունների մասնագետներ, որոնք մասնակիցների հետ քննարկել են ինքնակենսագրական փաստաթղթերի լրացման ձևերը, աշխատանքային հարցազրույցների վարման կարգը, տարբեր ոլորտներում ժամանակակից մոտեցումները և աշխատակիցներին ներկայացվող պահանջները, հետբուհական կրթության հնարավորությունները և այլն: